București, 16 februarie 2024

**Comunicat de presă**

Distrigaz Sud Reţele aduce următoarele precizări cu privire la sistarea temporară a alimentării cu gaze naturale survenită în **localitatea Șoimești din județul Prahova.**

În urma efectuării unor lucrări de mentenanță la rețeaua de distribuție a gazelor naturale din comuna Șoimești, județul Prahova, **a fost luată măsura sistării temporare a alimentării cu gaze naturale,** pe tronsonul de conductă de la numerele 303-304, astăzi, **începând cu ora 11.30,** în vederea remedierii unor defecte.

În urma acestei situații s-a sistat alimentarea cu gaze naturale pentru circa **500 de clienți casnici și non-casnici.** **Reluarea alimentării cu gaze naturale** se va face **în cursul zilei de astăzi**, client cu client, până la orele 20.00.

**În intervalul sistării temporare a gazelor naturale, pentru evitarea producerii unor evenimente nedorite, rugăm clienţii să verifice că aparatele de consum sunt închise, inclusiv aparatele automatizate şi cele cu flacără de veghe**. După reluarea alimentării cu gaze naturale, în cazul în care clienţii simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține contract de concesiune pentru distribuția de gaze naturale în 1.358 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*